Kinnitatud

 MTÜ Partnerid juhatuse otsusega

 10. oktoober 2021.a.

**MTÜ PARTNERID**

**PROJEKTITOETUSE TAOTLUSTE MENETLEMISE,**

**HINDAMISE JA PAREMUSJÄRJESTUSE KOOSTAMISE**

**TÖÖKORD**

Töökord sätestab MTÜ Partnerid LEADER meetme raames antava projektitoetuse taotluste dokumentide menetlemisega seotud toimingud. Lisaks käesolevale korrale lähtub ühing Maaeluministri LEADER toetuse määrusest, MTÜ Partnerid 2014-2022 strateegiast ning PRIA kinnitatud MTÜ Partnerid rakenduskavast.

1. **Projektitaotluste voorude väljakuulutamine**
	1. Taotlusvoor kuulutatakse välja rahaliste vahendite olemasolul vähemalt üks kord aastas.
	2. MTÜ Partnerid tegevjuht (edaspidi tegevjuht) avalikustab tegevuspiirkonna elanikele kättesaadavas väljaandes (maakonna lehes), MTÜ Partnerid veebilehel [www.mtupartnerid.eu](http://www.mtupartnerid.eu) ja edastab KOV-ide veebilehtedel avaldamiseks teabe projektitaotluste vastuvõtu tähtaja ja projektitaotluste hindamise tähtaja kohta vähemalt neli nädalat enne projektitaotluste vastuvõtu tähtaja algust.
	3. Tegevjuht avalikustab tegevuspiirkonna elanikele MTÜ Partnerid veebilehel neli nädalat enne projektitaotluste vastuvõtu algust teabe strateegia meetme ning projektitaotluse hindamiskriteeriumite ja hindamise korra, sealhulgas info projektitaotluste paremusjärjestuse koostamise korra kohta, mille järgi hindab MTÜ Partnerid hindamiskomisjon projektitaotlusi.
	4. Taotlusvoor on avatud vähemalt 5 tööpäeva. Vajadusel osutatakse taotlejale abi e-pria keskkonda taotluse sisestamisel MTÜ Partnerid büroos taotlusvooru ajal kella 10.00 – 15.00.
	5. MTÜ Partnerid tegevtöötajad (edaspidi tegevtöötajad) nõustavad taotlejaid kuni projektitoetuste vastuvõtu alguseni. Vooru avamise päevast alates enam nõustamist ei toimu.
	6. Tegevjuht edastab e-pria teenuste keskkonna kaudu meetme(te) hindamiskriteeriumid vähemalt kümme tööpäeva enne projektitaotluste hindamist ja sisestab e-pria keskkonda hindamise aja, maksimaalsed hindepunktid, lävendi ja hindamiskomisjoni liikmete nimekirja vähemalt üks tööpäev enne projektitaotluste hindamist.
	7. MTÜ Partnerid enda projektitaotlused ja koostööprojekti taotlused kinnitab üldkoosolek ning need ei lähe hindamisele, vaid tegevjuht esitab need PRIA-le 20 tööpäeva jooksul läbi e-pria keskkonna projektitaotluse koos üldkoosoleku otsuse ärakirjaga.
	8. Projektitaotlus on vormikohane kirjalik avaldus, mille täidab taotleja e-pria keskkonnas, kuhu lisab ka nõutavad üleslaaditavad dokumendid toetuse taotlemiseks. Kui nõutavatele dokumentidele on kehtestatud vormid, teeb MTÜ Partnerid need teatavaks oma veebilehel [www.mtupartnerid.eu](http://www.mtupartnerid.eu).
	9. MTÜ Partnerid projektitaotluste hindamisperiood on kuni 60 tööpäeva, arvates taotlusvooru lõppemise päevale järgnevast päevast PRIA-le projektitaotluste paremusjärjestuse ettepaneku esitamiseni. Vajadusel on MTÜ Partnerid juhatuse esimehel õigus pikendada hindamisperioodi 90 tööpäevani.

**2. Projektitaotluste menetlemisega seotud dokumentide registreerimine**

* 1. Projektitaotlus esitatakse elektroonselt läbi e-pria keskkonna hiljemalt taotlusvooru viimasel päeval kell 16.00. Hiljem esitatud taotlused ei lähe hindamisele.
	2. Olenemata sellest, kas taotleja ise avastab oma taotluses vea või leiab selle tegevtöötaja, tuleb parandus(ed) teha läbi muudatustaotluse. Selleks tuleb tegevtöötajal teha taotlus taotlejale muudetavaks. Peale taotluse muudetavaks tegemist muutub taotluse staatus „Taotlus avatud muutmiseks“, alles siis saab taotleja viia sisse parandused või lisada juurde täiendavaid faile.
	3. Esitatud projektitaotlused registreeritakse esitamisel e-pria keskkonnas.

**3. Projektitaotluste tehniline kontroll**

* 1. Tegevtöötajad teostavad tehnilise kontrolli esitatud projektitaotlustele hiljemalt 20 tööpäeva jooksul arvates taotlusvooru lõppemisele järgnevast päevast. Vajaduse korral on tegevjuhil õigus tähtaega pikendada kuni 25 tööpäevani.
	2. Taotluse tehnilise kontrolli käigus kontrollib tegevtöötaja:
* kas avaldus on esitatud tähtaegselt ning täidetud nõuetekohaselt;
* lisatud on kõik nõutavad dokumendid;
* taotleja, taotlus ja toetatav tegevus vastab strateegia ning rakenduskava ja meetmelehe nõuetele.

Tehnilise kontrolli teostaja lisab igale projektitaotlusele meetmelehel näidatud peamise ja kaasneva sihtvaldkonna, mille eesmärkide saavutamisele taotluses märgitud tegevus või kavandatav investeering enim kaasa aitab ja teemavaldkonna, millesse toetatav tegevus või investeering enim panustab. Kontroll-leht täidetakse e-pria keskkonnas.

* 1. Tegevtöötajatel on tehnilise kontrolli käigus õigus nõuda taotlejalt läbi muudatustaotluse:
* selgitusi ja lisainformatsiooni taotluses esitatud andmete kohta;
* taotluse täiendamist, kui taotlus ei ole piisavalt selge ning puuduvad hindamiseks vajalikud andmed;
* puuduvate dokumentide esitamist.
	1. Tegevtöötaja lükkab taotluse e-prias tagasi täienduste, paranduste, selgituste või puuduvate dokumentide lisamiseks ning saadab kirjaliku järelpärimise e-kirja teel taotlejale, andes puuduste kõrvaldamiseks aega kuni 3 tööpäeva. Tegevjuhil on õigus põhjendatud juhtudel pikendada tähtaega kuni 5 tööpäevani.
	2. Kui projektitoetuse taotleja ei ole esitanud punktis 3.3 nõutavaid andmeid või dokumente määratud tähtaja jooksul või kui taotlus ei vasta strateegias ja rakenduskavas esitatud nõuetele, siis taotlust ei hinnata ning tegevjuht esitab taotluse(d) juhatusele mittehindamise otsuse tegemiseks ja esitab taotlused koos paremusjärjestuse ettepanekuga PRIA-le märkusega hindamata jätmise kohta.
	3. Tehnilise kontrolli läbinud taotlused teeb tegevjuht hindajatele hindamiseks nähtavaks üldjuhul hiljemalt 21. tööpäeval, arvates taotluste vastuvõtu lõppemise järgnevast päevast.
1. **Hindamiskomisjoni liige:**
	1. On oma tegevuses sõltumatu.
	2. Ei esinda hindamiskomisjonis teda esitanud organisatsiooni ega oma tööandja huve.
	3. Kinnitab allkirjaga töö käigus hindamiskomisjonis teatavaks saanud konfidentsiaalse informatsiooni hoidmise kohustust ja oma huvide konflikti puudumist.
	4. Tunneb LEADER põhimõtteid ja vastavaid seadusakte, on kursis MTÜ Partnerid 2014-2022 arengustrateegia ning meetmetega.
	5. Tunneb MTÜ Partnerid piirkonda ja omab ülevaadet piirkonnas tegutsevatest MTÜ-dest ja äriettevõtetest.
2. **Hindamiskomisjoni töökord**
	1. Hindamiskomisjoni (edaspidi komisjon) liikmed omavad ligipääsu projektitaotlustele ainult hindamisperioodil ja ainult neile taotlustele, mida nad peavad hindama.
	2. Komisjoni töövorm on komisjoni koosolek, mis võib toimuda ka elektroonselt. Koosoleku valmistab ette tegevjuht. Komisjoni koosolek on kinnine.
	3. Komisjoni koosoleku kutsub kokku tegevjuht. Tegevjuht teatab komisjoni liikmetele kirjalikult koosoleku toimumise aja, koha ja päevakorra. Komisjon võib tulla kokku korduvalt, vastavalt vajadusele, kuid vähemalt üks kord hindamisperioodi jooksul.
	4. Hindamiskomisjoni koosolekud protokollitakse ning protokollid säilitatakse MTÜ Partnerid kontoris.
	5. Hindamiskomisjoni töö tehnilise teenindamise, sh koosolekute protokollimise tagavad tegevtöötajad. Nimetatud isikud ei osale taotluste hindamisel ja paremusjärjestuse moodustamisel.
	6. Hindamiskomisjoni liikmel on õigus taotlustega tutvuda vähemalt 10 tööpäeva enne hindamiskoosoleku toimumist.
	7. Hindamiskomisjoni esimees tagab, et hindamiskomisjoni liige ja projektitaotluse esitanud isik ei oleks Haldusmenetluse seaduse § 10 lg 1 tähenduses seotud isik või otseselt või kaudselt huvitatud asja lahendist ning seotuse ilmnemise korral on ta ennast taandanud projektitaotluste hindamisest.
	8. Hindamiskomisjoni liige taandab ennast taotlusvooru hindamisest, kui ta on:
		1. asjas menetlusosaline või menetlusosalise esindaja;
		2. taotleja või taotleja esindaja sugulane (vanem, laps, vend, õde, vanavanem, lapselaps), abikaasa, hõimlane (abikaasa vanem, laps, vend, õde, vanavanem, lapselaps) või perekonnaliige; perekonnaliige käesoleva dokumendi tähenduses on isik, kes elab taotlejaga koos ja neil on ühine majapidamine;
		3. taotlejaga või taotleja esindajaga tööalases, teenistuslikus või muus sõltuvuses;
		4. muul viisil isiklikult huvitatud asja lahendist või kui muud asjaolud tekitavad kahtlust tema erapooletuses.
	9. Hindamiskomisjoni liige taandab ennast seotuse korral e-pria keskkonnas hiljemalt 2 tööpäeva jooksul, arvates projektitaotluste hindamisele andmisest e-pria keskkonnas ning teavitab enda taandamisest koheselt ka tegevjuhti e-kirja teel.
	10. Juhatus määrab hindamiskomisjoni asendusliikme, jälgides liikmete kuuluvuse proportsioone. Selle kohane märge tehakse ka komisjoni koosoleku protokolli.
	11. Hindamiskomisjon on otsustusvõimeline, kui koosolekust võtab osa vähemalt 7 liiget ning ühe sektori esindajaid ei ole üle 50%.
	12. Kui komisjon ei ole otsustusvõimeline, kutsub tegevjuht uue komisjoni koosoleku kokku 3 tööpäeva jooksul arvates eelmise komisjoni koosoleku toimumise järgnevast päevast.
	13. Hindamiskomisjoni pädevuses on taotluste hindamine, paremusjärjestuse ja iga projektitaotluse rahastamise suuruse ettepaneku koostamine juhatusele või üldkoosolekule kinnitamiseks.
	14. Hindamiskomisjoni esimehel on õigus vajadusel lisateabe saamiseks kutsuda koosolekule pädevaid eksperte või spetsialiste, kes osalevad koosolekul hääleõiguseta.
	15. Hindamiskomisjonil, juhatuse liikmetel ja tegevtöötajatel on õigus külastada objekte, et kontrollida projektitaotluses oleva info vastavust tegelikkusele.
	16. Taotlejal on õigus tutvustada oma projekti hindamiskomisjonile paikvaatlusel (investeeringuobjekt) kuni 25 min ja/või koosolekul ära kuulamisel kuni 5 minuti jooksul (tegevusprojekt/investeeringuprojekt). Selleks saadab tegevjuht taotlejale teate/kutse 3 tööpäeva enne paikvaatluse/koosoleku toimumist taotluses märgitud e-posti aadressil, märkides ära kuupäeva, (koha) – ära kuulamisel ja ajavahemiku, millal on taotlejal võimalik oma projekti hindamiskomisjonile tutvustada.
	17. Hindamiskomisjon koostab paikvaatluse ja ära kuulamise kohta protokollid.
	18. Hindamine kestab kuni 20 tööpäeva, alates tehnilise kontrolli lõpetamisele järgnevast päevast kuni paremusjärjestuse ettepaneku koostamiseni juhatusele.
	19. Hindamiskomisjoni liige hindab taotlust MTÜ Partnerid arengustrateegia, rakenduskava, LEADER-meetme määruse ning MTÜ Partnerid hindamisjuhendi ja meetme hindamiskriteeriumide alusel.
	20. Hindamislehed täidetakse e-pria keskkonnas.
	21. Hindamislehel märgitakse iga hinde põhjendus vastavalt meetme hindamiskriteeriumile.
	22. Tegevjuht, kes on hindamiskomisjoni sekretäriks ja hindamiskomisjoni esimees näevad hindamiskomisjoni liikmete antud hindepunkte ja hindamise staatust, s.t. kas projektitaotlust on kõik hindajad hinnanud või mitte, komisjoni esimees kinnitab pärast hindamise lõppu tulemused. Teised tegevtöötajad näevad hindamise üldist kulgu, kuid ei näe üksikuid hindepunkte.
	23. Hindajate kinnitatud hindamislehtede alusel moodustub e-pria keskkonnas paremusjärjestus sisestatud hinnete osakaalude alusel.
	24. Projektitaotlustele on kehtestatud lävend 50% punktidest ehk 2,50 punkti. Kui hindamistulemus on alla selle, siis projektitaotlust toetuse saamiseks ei esitata, seda ka juhul, kui meetmes on vabu rahalisi vahendeid.
	25. Kui projektitaotluse täies ulatuses rahastamine ei ole võimalik rahaliste vahendite lõppemisel või projektitaotluse eelarves on mitteabikõlbulikke kulusid, võib tegevjuht teha taotlejale kirjaliku ettepaneku projekti osaliseks rahuldamiseks tingimusel, et projekti sisu ei muudeta, projekt viiakse osalise toetuse abil ellu sajaprotsendiliselt ja osalise rahastusega taotleja toetusemäär ei jää alla 15%. Taotleja loobumine ettepanekust vormistatakse kirjalikult ning tegevjuht võib teha rahastamise ettepaneku projektide paremusjärjestuses järgmisele taotlejale. Rahastamise ettepaneku võib teha paremusjärjestuses eelarve alla jäänud kuni kolmele enim punkte saanud taotlejale. Osaline rahastamine on lubatud taotleja nõusolekul vastavalt Euroopa Ühtse Põllumajanduspoliitika seaduse § 62 lg 4.
	26. Hindamistulemuste kohta koostatakse hindamise protokoll, milles on ära näidatud:
		1. projektitaotluste vastuvõtu tähtaeg;
		2. ajavahemik millal hindamiskomisjon hindas projektitaotlusi;
		3. hindamiskomisjoni koosseis (hindaja nimi, millist sektorit ja huvirühma esindas);
		4. projektitaotluste nimekiri kus on andmed tegevuste ja investeeringute kohta ning taotletava toetuse summa;
		5. projektitaotluste koondhindepunktid;
		6. ettepanek projektitaotluse rahuldamiseks / osaliseks rahastamiseks /mitterahuldamiseks ja taotluse rahastamise suurus lähtudes strateegia meetmele ettenähtud eelarve suurusest;
		7. hindamata jäetud projektitaotlus koos hindamata jätmise põhjendusega ja muu oluline teave projektitaotluse hindamisega seotud asjaolude kohta (hindamiskomisjoni liikme taandamine, hindamisel abiks olnud eksperdid jms)
	27. Projektitaotluste paremusjärjestuse ettepanek esitatakse juhatusele hiljemalt 2 tööpäeva jooksul, arvates koostamisele järgnevast päevast.
3. **Hindamiskomisjoni ettepaneku kinnitamine**
	1. Juhatuse liikmed ei näe hindamise kohta käivaid andmeid, vaid ainult paremusjärjestuse kuva ning omavad õigust kinnitada paremusjärjestus.
	2. MTÜ Partnerid juhatuse esimees tagab, et juhatuse liige ja projektitaotluse esitanud isik ei oleks Haldusmenetluse seaduse § 10 lg 1 tähenduses seotud isik või otseselt või kaudselt huvitatud asja lahendist ning seotuse ilmnemise korral on ta ennast taandanud hindamiskomisjoni ettepaneku kinnitamisest.
	3. MTÜ Partnerid juhatuse liige taandab ennast hindamiskomisjoni ettepaneku kinnitamisest, kui ta on:
		1. asjas menetlusosaline või menetlusosalise esindaja;
		2. taotleja või taotleja esindaja sugulane (vanem, laps, vend, õde, vanavanem, lapselaps), abikaasa, hõimlane (abikaasa vanem, laps, vend, õde, vanavanem, lapselaps) või perekonnaliige; perekonnaliige käesoleva dokumendi tähenduses on isik, kes elab taotlejaga koos ja neil on ühine majapidamine;
		3. taotlejaga või taotleja esindajaga tööalases, teenistuslikus või muus sõltuvuses;
		4. muul viisil isiklikult huvitatud asja lahendist või kui muud asjaolud tekitavad kahtlust tema erapooletuses.
	4. Juhatuse liige teavitab enda taandamisest kirjalikult juhatuse esimeest või tegevjuhti hiljemalt kahe tööpäeva jooksul peale hindamiskomisjoni paremusjärjestuse ettepaneku saatmist.
	5. Vastavalt MTÜ Partnerid põhikirja punktile 5.11 on juhatus otsustusvõimeline kui juhatuse koosolekul osaleb üle poole juhatuse liikmetest. Ühe sektori esindajad ei tohi ületada otsustamisel 50%.
	6. Kui juhatus ei ole otsustusvõimeline, siis kutsutakse kokku üldkoosolek.
	7. Vastavalt MTÜ Partnerid põhikirja punktile 4.16, on üldkoosolek otsustuvõimeline, kui üldkoosolekul osaleb või on esindatud vähemalt 1/3 ühingu liikmetest. Ühe huvigrupi esindajad ei tohi ületada otsustamisel 50%.
	8. Juhatus või üldkoosolek teeb projektitaotluste hindamise tulemuste alusel paremusjärjestusse seadmise ning projektitaotluste rahastamise ja mitterahastamise otsuse hiljemalt 10 tööpäeva jooksul, arvates hindamiskomisjoni projektitaotluste paremusjärjestuse ettepaneku saatmisele järgnevast päevast.
	9. Põhjendatud juhtudel on juhatusel õigus saata taotlused ümberhindamisele hindamiskomisjonile.
	10. Tegevjuht esitab PRIA-le elektrooniliselt pria e-teenuste keskkonna kaudu 10 tööpäeva jooksul arvates juhatuse/üldkoosoleku otsuse tegemisest:
		1. juhatuse/üldkoosoleku otsusega vastuvõetud ettepaneku projektitaotluste paremusjärjestusse seadmise ja iga projektitaotluse rahastamise suuruse kohta;
		2. hindamiskomisjoni protokolli(de) ärakirja(d);
		3. koopia ajalehest, kus on avaldatud taotlusvoorude avamise teade;
	11. Kui tegevjuht on projektitaotluse esitanud PRIA-le toetuse saamiseks, siis järgmisest päevast alates võib taotleja alustada omal vastutusel tegevuste elluviimist või investeeringu teostamist.
	12. PRIA teeb projektitaotluse osalise või täieliku rahuldamise otsuse või projektitaotluse rahuldamata jätmise otsuse 60 tööpäeva jooksul arvates päevast, mil kohalik tegevusgrupp esitas PRIAle projektitaotluste paremusjärjestuse ettepaneku. Vajaduse korral võib PRIA otsuse tegemise tähtaega pikendada kuni 90 tööpäevani.
4. **Hindamistulemuste avalikustamine**
	1. Tegevjuht avalikustab tegevuspiirkonna elanikele MTÜ Partnerid veebilehel teabe projektide ja nende tulemuste kohta (taotleja nimi, toetatav tegevus ning toetuse summa) ning ühis- ja koostööprojektide eesmärgid, partnerid ja tegevussuunad, peale projektitoetuse rahuldamise otsuse tegemist PRIA poolt.
	2. Hindamislehti ja komisjoni ettepanekut ei avalikustata.
	3. Tegevjuht avalikustab MTÜ Partnerid veebilehel teabe korraldatava ürituse (töötuba, õppepäev, seminar, infopäev, ümarlaud, õppereis jms), juhatuse, üldkoosoleku ja hindamiskoosoleku toimumise kuupäeva, eesmärgi, päevakava jms ning tagab teabe kättesaadavuse kolme kalendriaasta jooksul arvates ürituse toimumise kuupäevast, kuid mitte kauem kui 2025. a 31. detsembrini.